ચરસ ગાંજાનું દૂષણ રંગીલા રાજકોટને ભરખી રહ્યું છે. બુધવારે રાજકોટના જંગલેશ્વર વિસ્તારની મહાત્મા ગાંધી સોસાયટીમાંથી મોટા પ્રમાણમાં ગાંજાનો જથ્થો ઝડપાયો હતો. તપાસ શરૂ થઈ ત્યારે ગાંજાનો 200 કિલો જથ્થો હાથ લાગ્યો હતો પરંતુ તપાસ પૂર્ણ થતા સુધી સુધીમાં કુલ 357 કિલો ગાંજો ઝડપાયો હતો. માલની કિંમત અંદાજે રૂ. 21.45 લાખ હોવાની શક્યતા છે.બુધવારે સાંજે રાજકોટના સ્પેશિયલ ઓપરેશન ગૃપ (SOG) અને ભક્તિનગર પોલીસ સ્ટેશનના અધિકારીઓ દ્વારા 45 વર્ષીય મદીના જુનેજાની ધરપકડ કરવામાં આવી હતી.